**KÖZBÜLSŐ MOTIVÁCIÓS FELMÉRÉS (2021)**

**A Gazdaságtudományi Kar beszámolója a 2020/2021. tanév hallgatók válaszai alapján**

A közbülső motivációs felmérések lényege, hogy megismerjük az Egyetem hallgatóinak véleményét, tapasztalatait a képzéssel és az intézménnyel kapcsolatban. Ezen felmérés keretein belül azokat a hallgatókat kérdezzük meg, akik a képzésük felénél tart, így már van kialakult képe a képzés minőségéről, az oktatás hatékonyságáról, az intézmény által nyújtott szolgáltatásokról. A felmérés ezen területeket járja körbe egy kérdőív formájában.

A kérdőívet 74, a Gazdaságtudományi Karon tanuló hallgató töltötte ki. A 74 kitöltő 45,9%-a alapképzésen vesz részt, 25,7% mesterképzésen, 10,8% felsőoktatási szakképzésen, 13,5% szakirányú továbbképzésen, 4,1% doktori képzésen vesz részt.

Az alapszakok megoszlásában a legnagyobb arányban a gazdálkodási és menedzsment szakról töltötték ki a felmérést. Magas arányban képviseltették még magukat az emberi erőforrások szakos hallgatók. Legalacsonyabb arányban a nemzetközi gazdálkodás hallgatói jelentek meg a felmérésben.

A felmérésben résztvevők 25,7%-a mesterszakos hallgató, mely közül a legtöbben az MBA szakról vettek részt a felmérésben.

Felsőfokú szakképzésben (10,8%) szintén a gazdálkodási és menedzsment szakos hallgatók vettek részt a legnagyobb arányban a felmérésben, míg szakirányú továbbképzésben (13,5%) a humánmenedzsment hallgatói vettek részt a felmérésben.

A kitöltők 50%-a költségtérítéses formában tanul nappali tagozaton, 55,4%-ban 2019-ben kezdték tanulmányaikat.

A képzéssel kapcsolatos elégedettség közepes szintű. A kitöltők a legkevésbé a képzés motiváló és intellektuálisan stimuláló jellegét emelték ki (ennek megfogalmazása nem feltétlenül szerencsés, valószínűleg ezért is kaphat gyakran ez az állítás alacsony értékelést). Azonban a képzés céljai és követelményei nagyobb mértékben világosak a kitöltők véleménye alapján.

Az intézménnyel kapcsolatban legkevésbé az internethozzáféréssel elégedettek a kitöltők, viszont a képzéshez szükséges egyéb felszerelések (mint pl. labo, eszközök) kifejezetten elégedettek.

Az intézményben elérhető támogatásokkal elégedettek a kitöltők.

53,4%-ban valószínűleg ugyanezt az intézményt, és 47,9%-ban valószínűleg ugyanezt a szakot is választanák a kitöltők, ami egy pozitív eredménynek tekinthető.

Megkérdezésre került a COVID-19 pandémia okozta online oktatási formára vonatkozó hallgatói vélemények is. A tájékoztatással elégedettek voltak a kitöltők, azonban a gyakorlatok színvonalával már kevésbé. Összeségében elmondható, hogy a COVID-19 által okozott online oktatással elégedettek voltak a kitöltők, hátrányos helyzetbe nem kerültek tanulmányaik során.

A kitöltők 50%-a teljes munkaidőben dolgozik, és 75%-ban elsősorban dolgozónak tekintik magukat, mintsem hallgatónak.

A kitöltők a leendő munkájuktól az állásbiztonságot és a munka és magánélet összehangolásának lehetőségét értékeli nagyra.

Összességében megállapítható, hogy a hallgatók inkább főfoglalkozású dolgozónak érzik magukat, sem mint tanuló hallgatóknak. Ez alapján a tanulmányi motivációkra erre alapozva lehetne fokozni. Mivel véleményük alapján fontos, hogy a képzéseken új ismeretanyagot kapjanak, új gyakorlati anyaggal is tudjanak foglalkozni az alapképzéshez képest, mindenképpen szem előtt kell tartani a különböző szakokon oktatott kurzusok tantervének összeállításánál. A tananyagok naprakésszé tétele és a tudományos eredmények követése, illetve beépítése a tananyagba alapvető elvárás a hallgató részéről. Ezentúl érdemes az idegennyelvi kompetenciák fejlesztése. A COVID-19 miatti online oktatás hatékonyságát is érdemes lenne fokozni, hiszen a gyakorlati kurzusokkal nincsenek megelégedve a kitöltők, ezt mindenképpen javítani szükséges. Az online platformok lehetővé teszik az online közös munkát, csoportos munkát is, amely sokkal közelebb áll a gyakorlati kurzusok rendes jelenléti menetéhez. Whiteboard alkalmazásával megoldható válik a számolós kurzusok valós időben történő feladatmegoldása és közbeni magyarázata.